ጠቅላይ ሚኒስትር አብይ አህመድ ከተመድ የዓለም ምግብ ፕሮግራም ዋና ዳይሬክተር ዴቪድ ቤዝሊን ጋር ተወያዩ
ጠቅላይ ሚኒስትር ዶክተር አብይ አህመድ በተባበሩት መንግሥታት ድርጅት የዓለም ምግብ ፕሮግራም ዋና ዳይሬክተር ከሆኑት ዴቪድ ቤዝሊን ጋር ተወያዩ፡፡ጠቅላይ ሚኒስትሩ ከዳይሬክተሩ ጋር ዛሬ ያደረጉት ውይይት በጣልያን ሮም ካደረጉት ውይይታቸው  የቀጠለ ነው ተብሏል፡፡ውይይቱም ኢትዮጵያ በምግብ ዋስትና፣ በተመጣጠነ ምግብ አቅርቦትና በአቅም ግንባታ ዘርፎች ለምታደርጋቸው የልማት እንቅስቃሴዎች፣ የዓለም ምግብ ፕሮግራም የሚሰጠውን ድጋፍ አጠናክሮ ለመቀጠል ባለው ቁርጠኝነት ላይ ያተኮረ እንደነበርም ተገልጿል፡፡ (ምንጭ፡-የጠቅላይ ሚኒስትር ጽ/ቤት)